**Navodilo za izpolnjevanje**

Obrazec 2 mora obvezno vsebovati naslednje podatke:

1. Podatki o nesreči

* Ime in priimek nosilca kmetijskega gospodarstva,
* davčno številko nosilca,
* naslov nosilca,
* KMG-MID iz registra kmetijskih gospodarstev (če KMG-MID ni urejen na datum 15.7.2017, vlagatelj ne bo upravičen do državne pomoči)

2. Ocena škode za kulture, ki jih je poškodovala SUŠA

* GERK – izpišete iz pole za subvencije,
* VRSTA KULTURE ALI NASADA – glej zahtevke za subvencije D obrazec,
* ŠIFRA – glej zahtevke za subvencije D obrazec,
* RAZRED DONOSA: pustiš prazno,
* ZMANJŠANJE LETNEGA PRIDELKA v % - odstotek poškodovanosti (npr. 40 %)
* POVRŠINA POŠKODOVANE KULTURE V GERK-u – dejanska površina poškodovane kulture v **arih**,
* ŠKODA - ostane prazno
* ZAVAROVALNICA: vpiši številko zavarovalne police, če je pridelek zavarovan

3. Možnost za kmetijsko dejavnost

Podatke za izpolnitev navedenega vzamete iz subvencijske pole.

PROSIMO, DA OBRAZEC ČITLJIVO IN POPOLNO IZPOLNITE TER GA PODPISANEGA ODDATE V GLAVNI PISARNI OBČINE RIBNICA

45. člen Uredbe o metodologiji za ocenjevanje škode (Uradni list RS, št. 67/2003, 79/2004, 81/2006, 68/2008) določa, da se škoda na kmetijskih pridelkih, ki jo povzročijo neugodne vremenske razmere, ocenjuje na kmetijskih pridelkih, če je uničene več kot 30 odstotkov običajne letne kmetijske proizvodnje kmetijskega pridelka na posameznem kmetijskem gospodarstvu.

Pri tem upoštevajte, da v skladu z omenjeno uredbo lahko škodo prijavijo le tisti oškodovanci katerih skupna površina kmetijskih zemljišč dosega ali presega 1 ha primerljivih kmetijskih površin.

**Za 1 ha primerljivih kmetijskih površin se šteje:**

- 1 ha njiv ali vrtov ali

- 2 ha travnikov ali ekstenzivnih sadovnjakov ali

- 4 ha pašnikov ali

- 0,25 ha plantažnih sadovnjakov, vinogradov ali hmeljišč ali

- 0,2 ha drevesnic, trsnic in matičnih hmeljišč ali

- 8 ha gozdov ali

- 5 ha gozdnih plantaž ali

- 6 ha barjanskih travnikov in drugih površin.